Gempa bumi Turki 2010

Gempa bumi Turki 2010 ialah gempa bumi 6.1 Mw yang berlaku pada 8 Mac 2010 jam 02:32 UTC (04:32 waktu tempatan). Pusat gempa ini terletak di Başyurt di wilayah Elâzığ, di barat Turki. Laporan awal media menyatakan seramai 57 orang terbunuh. Namun dua hari kemudian angka disemak semula menjadi 42.  74 lagi cedera, termasuk kerana jatuh atau melompat dari bangunan.

Gempa bumi ini berlaku antara plat Anatolia dan Plat Arab. Kerosakan teruk berlaku di tiga desa: Okçular, Yukari Kanatlı dan Kayalı. Pusat Seismologi Kandilli  melaporkan 100 gempa susulan turut berlaku pada kekuatan 5.5 pada 07:47:40 UTC. Kawasan itu terletak 550 kilometer di timur Ankara.

Mangsa 
15 daripada 900 penduduk kampung Okçular itu terbunuh. Penduduk sedang nyenyak tidur ketika gempa bumi berlaku. Mereka melarikan diri ke kaki bukit dan kawasan perhunungan bersalji. Ia berlaku di perkampungan etnik Kurdis.

Gabenor wilayah, Muammar Erol menyatakan seramai 15 orang terbunuh di perkampungan Yukari Demirci. Mereka yang cedera dihantar ke hospital bandar Kovancilar.

Amaran awal 
Gempa berlaku seminggu selepas Jabatan Kejuruteraan Turki melaporkan tentang tahap pembangunan yang tidak selaras dengan keselamatan.  Kemungkinan bandar Istanbul akan lenyap sekelip mata akibat gempa bumi.

Tindakan 
Persatuan Bulan Sabit Merah Turki segera membekalkan selimut , khemah dan makanan. Perdana Menteri Turki ,Recep Tayyip Erdogan melawat lokasim kejadian. Pengarah Pemantauan Kandilli, Mustafa Erdik, meminta penduduk agar tidak memasuki mana-mana rumah yang rosak kerana bimbang akan runtuh lagi.

Rujukan 

2010
Turki